Азания (Сомали)

Азания (, ), болжолдуу расмий аталышы — Азания Республикасы — Сомалидеги мурдагы виртуалдуу өз алдынча жарыяланган мамлекет. Азанияны түзүү тууралуу маалымат 2011-жылдын 3-апрелинде Кениянын борбору Найроби шаарында жарыяланган, ушул эле шаарда Сомалинин Жубаленд аймагын башкарууга аракет кылган дагы администрация түзүлгөн. Пунтленд сыяктуу эле, Азания да расмий түрдө Федералдык Сомалинин курамындагы автономдуу аймак (штат) катары жарыяланганWehel Media Center " Somalia creates new state, Azania, latest of at least 10 new administrations recently added.

Азания — бул 2010-жылы исламчыл «Харакат аш-Шабаб» тобунун күчтөрү толук басып алган Жубаленд аймагын кайра түзүү боюнча кыска мөөнөттүү аракет болгон. Бирок 2011-жылдын күзүндө Эфиопиянын колдоосу менен Кения «Аш-Шабабга» каршы ири чабуул уюштурган. Кения ички сомалилик күчтөрдүн ичинен Азанияны гана эмес, көбүрөөк Раскамбони кыймылын колдой баштаган. Жубаленд жарым-жартылай бошотулгандан кийин, Раскамбони кыймылы 2013-жылы жаңы администрация түзгөн.

Азания расмий түрдө Жубаленддин үч провинциясынын атынан өкүлчүлүк кылганы менен, анын администрациясы чындыгында кайсы аймакты толук көзөмөлдөп турганын так аныктоо кыйын болгонThe true objective of Kenia in Somalia. Азаниянын жоюлганын так датасы белгисиз.

 Жаңы мамлекет түзүү өбөлгөсү 
Азанияны түзүүнүн негизги демилгечиси Кения болгон. Кения — 1991-жылдан бери жарандык согуш жүрүп, ар кандай саясий күчтөрдүн таасири астында аймак-аймактарга бөлүнүп кеткен коңшу Сомали менен болгон чек арасында буфер-мамлекетке муктаж болгон. Ушундай мамлекетти түзүү максатында Кения 2010-жылга чейин 2500 жоокерди даярдап, Сомалинин мурдагы коргоо министри Мохамед Абди Мохамед Ганди башында турган виртуалдык администрацияны түзгөнThe Kenyan military intervention in Somalia. 2011-жылдын 20-мартында Азания мамлекети түзүлгөнү Кениянын борборунда жарыяланганQuasi-independent and semi-autonomous regions in Somalia (A - G). Азания мамлекетти жарыяланган учурда Жубаленддин бүт аймагы «Харакат аш-Шабабдын» көзөмөлү астында болгон.

«Азания» аталышы — Африканын ар кайсы аймактарына берилген тарыхый аталыш болгон. Президент Гандинин (кесиби антрополог жана тарыхчы) айтымында, бул термин жаңы администрацияга аталыш катары анын тарыхый маанисинен улам тандалган, анткени «Азания» термини байыркы убактагы сомали жээгинен көп азык-түлүк алган мисирлик деңизчилер Сомалиге 2500 жылдан ашуун мурда берген аталыш болуп эсептелген. Араб тилинен которгондо «молчулук өлкөсү» деген маанини билдиретAzania President Vows To Defeat Al-Shabaab.

 Жаңы мамлекеттин түзүлгөнүн жарыялоо 
2011-жылдын 3-апрелинде бир нече күндүк салгылашуудан кийин, Кения аба күчтөрүнүн колдоосу менен Убактылуу өкмөттүн жана Раскамбони кыймылынын тарапташтары Кения менен чек ара өткөрмө пунктуна жана сомалилик качкындардын топтолгон жерлерине жакын жайгашкан Доблей шаарын ээлөөгө жетишкенShabelle Media Network. Somali govt confiscates Dhobley after days of fightingShabelle Media Network. Somalia: Injured Al shabaab fighters brought to KismayoHiiraan Online. Government Forces Capture Dhobley Town. Ошол эле күнү Кениянын борбору Найробиде жаңы Азания мамлекетин жарыялоо аземи болуп өткөнКоммерсантъ. В Африке появилось новое государство Азания. Анын убактылуу президенти болуп Мохамед Абди Мохамед Ганди дайындалганPortNews. Кения намерена создать в Сомали «буферное» государство - Азанию. Азаниянын жаңы лидери мамлекеттин негизги милдети катары «Харакат аш-Шабаб» менен күрөшүүнү атаганStarTribune. Muhumed, Malkhadir M., Associated Press (3 апреля 2011). Somalia creates new state, Azania, latest of at least 10 new administrations recently addedРИА. Кения пытается создать в Сомали буферное государство Азанию - АПLenta. В Африке появилось новое государство.

Азания Кения тарабынан Жубаленд администрациясынын долбоору катары каралганы менен, «аш-Шабабга» каршы аскерий аракеттерге Азания менен байланышпаган бир нече топтор катышкан. Бул топтордун ичинен эң күчтүүсү (Кениянын колдоосуна ээ болгон) — кийинчерээк бошотулган Жубаленддин президенти болгон шейх Ахмед Мохамед Ислам Мадобе жетектеген Раскамбони кыймылы болгон. 

 Эл аралык реакция 
 . Азания түзүлгөн учурда Кения өкмөтү бул жаңы мамлекет Сомалиде өкүм сүргөн анархиядан өлкөнү коргоп, буфердик мамлекетке айланат деген үмүтүн билдирген. 
 . Сомалини бириктирүүгө аракет кылган Өткөөл өкмөт көп өтпөй Азаниянын көз карандысыздыгын жарыялоону туура эмес чечим деп айыптаган.
 . Эфиопиянын бийлиги бул мамлекеттин түзүлүшүнө каршы чыгып, сомалиликтер отурукташкан Эфиопиянын Огаден аймагында сепаратистик маанайдын күчөшүнө алып келиши мүмкүн деп эсептегенFormer Somali Defense Minister Named President of Jubaland.
 Мамлекеттин жоюлушу 
Азания жарыялангандан көп өтпөй, Жубаленддин бардык аймагында Кения армиясы Эфиопиянын, Өткөөл федералдык өкмөттүн жана Раскамбони кыймылынын колдоосу менен «Линда Нчи» аталышындагы ири аскердик операцияны баштаган. Бул операциянын жүрүшү 2012-жылы Харакат аш-Шабаб күчтөрүнүн бир бөлүгүн артка сүрүп чыгарып, Кисмайо шаарын алуу менен аяктаган. Ушул окуялардан кийин Сомалинин борбору Могадишодо жаңы Федералдык өкмөт түзүлүп, 2013-жылдын 15-майында Жубаленддин бардык аймагында Раскамбонинин башчысы Ахмед Мохаммед Ислам Мадобе башында турган автономдуу Жубаленд мамлекеттиги жарыяланган. Ушул окуялардан кийин Азания мамлекетин түзүү идеясы дээрлик толугу менен токтотулганFormer Islamist warlord elected president of Somali region.

 Булактар 

 Тышкы шилтемелер 

 Collusion between Federal Somalia and African Union Individuals For Financial Gain